འཛམ་གླིང་གནས་ཆེན་ཉེར་བཞིའི་ཡ་གྱལ་དཔལ་འཁོར་ལོ་བདེ་མཆོག་གི་ཕོ་བྲང་རྒན་གྱའི་བྲག་དཀར་གནས་ཆེན་འདི་ནི།སློབ་དཔོན་པདྨ་འབྱུང་གནས་ཀྱིས་ཐོག་མར་གནས་སྒོ་ཕྱེ་ཞིང་།དེ་ནས་ས་སྐྱའི་འགྲོ་མགོན་འཕགས་པ།ཏཱ་དབོན་གཞོན་ནུ་སེང་གེསྟོང་འཁོར་མདོ་རྒྱུད་རྒྱ་མཚོ།ཀིརྟི་བསྟན་པ་རབ་རྒྱས།སྒོམ་ཆེན་དགེ་འདུན་ཤེས་རབ།བསོད་ནམས་ཡེ་ཤེས་དབང་བོ།ཤར་སྐལ་ལྡན་རྒྱ་མཚོ།གུང་རུ་མཁའ་འགྲོ་མ་རིམ་བྱོན་སོགས་མཁས་གྲུབ་གཉིས་ལྡན་གྱི་སྐྱེས་ཆེན་མང་བོ་ཟམ་མ་ཆད་པར་ཕེབས་ནས་གནས་མཇལ་དང་སྒོམ་སྒྲུབ་མཛད་པས་ཉམས་རྟོགས་འཕེལ་བ་དང་ངོ་མཚར་བའི་གཟིགས་སྣང་སྣ་ཚོགས་བྱུང་བ་སོགས་གནས་ཀྱི་ཆེ་བ་མང་དུ་སྣང་།གནས་འདིར་སྒོམ་སྒྲུབ་བྱས་ན་གནས་ཀྱི་བྱིན་རླབས་ཀྱིས་ས་ཆོད་ཆེ་བར་སྣང་བས་ནུས་པ་རྣམས་ཀྱིས་སྒོམ་སྒྲུབ་དང་མི་ནུས་པ་དག་གིས་ནི་ཕྱག་སྐོར་དང་གནས་ཞག་འཕེན་པ་སོགས་གནས་འབྲེལ་འཇོག་པ་ཤིན་ཏུ་མང་།